stanford-oval/wikipedia huggingface dataset:
רוברט הרווארד
ביוגרפיה

הרווארד נולד בניופורט, רוד איילנד, ארצות הברית. בשנת 1979 השלים הרווארד את לימודיו באקדמיה הימית של ארצות הברית. בסיום לימודיו הוסמך כקצין בצי ארצות הברית.
קריירה

הרווארד שירת תחילה כקצין ימי במשחתת "USS Scott" וב-1983 התנדב ליחידת הקומנדו הימי האמריקני, "אריות הים" (Navy SEALs), שם שימש כלוחם ומפקד. הרווארד היה מפקד צוות לוחמים בצוות 3 של היחידה, בהמשך פיקד על פלגה בצוות 6 של היחידה (צוות הלוחמה בטרור הנחשב למעולה שבצוותים) ולקח חלק בשורת מבצעים בבוסניה. בהמשך פיקד על כוחות מיוחדים במלחמת אפגניסטן ובמלחמת עיראק. בשנת 2003 הוצב לשרת במועצה לביטחון לאומי של ארצות הברית ובשנת 2006 מונה לסגן מפקד פיקוד המבצעים המיוחדים המשולבים. בשנת 2011 מונה לסגן מפקד פיקוד מרכז של ארצות הברית. בשנת 2013 פרש לגמלאות.
ב-15 בפברואר 2017 הציע נשיא ארצות הברית דונלד טראמפ את תפקיד יועץ הנשיא לביטחון לאומי להרווארד, זאת לאחר שמייקל פלין ששימש בתפקיד התפטר. יום למחרת הודיע הרווארד על סירובו לקבלת התפקיד.
הערות שוליים

↑  סוכנויות הידיעות, היועץ פוטר, היועצת ננזפת: היום הקשה של טראמפ, באתר ynet, 15 בפברואר 2017.
↑  גל פרל פינקל, ‏דרוש: יועץ לביטחון לאומי לנשיא טראמפ, לא תזיק גם מדיניות, באתר דבר העובדים בארץ ישראל, 14 בפברואר 2017
↑  Dan Petty, VICE ADMIRAL ROBERT S. HARWARD DEPUTY COMMANDER, U.S. CENTRAL COMMAND, United States Navy, Retrieved April 24, 2014.
↑  סוכנויות הידיעות‏, עוד מכה לטראמפ: מועמדו החדש ליועץ לביטחון לאומי סירב להצעה, באתר וואלה, 17 בפברואר 2017.
רוברט הנסן (רוצח סדרתי)

| --- | --- |
אין תמונה חופשית
 לידה:  15 בפברואר 1939 Estherville, ארצות הברית 
 פטירה:  21 באוגוסט 2014 (בגיל 75) Alaska Regional Hospital, ארצות הברית 
 שם לידה:  Robert Christian Hansen 
 מדינה:  ארצות הברית 
 
רוברט כריסטיאן בואס הנסן (באנגלית: Robert Christian Boes Hansen; ‏ 15 בפברואר 1939 – 21 באוגוסט 2014) היה רוצח סדרתי אמריקאי שפעל בין השנים 1971–1983. הוא חטף, אנס ורצח לפחות 17 נשים. הנסן נעצר והורשע בשנת 1983, ונידון ל-461 שנות מאסר, ללא אפשרות לשחרור על תנאי. הנסן מת בגיל 75, מסיבות טבעיות.
ביוגרפיה

הנסן נולד ב-15 בפברואר 1939 באסתרוויל שבאיווה, ארצות הברית, לאמא אמריקאית ואבא ממוצא דני. אימו הייתה עדנה מרגרט הנסן, ואביו כריסטיאן הנסן. לרוברט היה גם אח צעיר יותר. למשפחתו הייתה מאפייה, בה רוברט הועסק, ולכן מאוחר יותר כשהתגלו פשעיו, הוא כונה בתקשורת "האופה הקצב".
בשנת 1942, משפחתו עברה לריצ'מונד שבקליפורניה. ב-1949, הם חזרו לאיווה, והשתקעו בפוקהונטס.
בילדותו, היה הנסן ביישן, סבל מגמגום, ומאקנה שהשאיר אותו עם צלקות לשארית חייו.
ב־1957, התגייס הנסן לכוחות המילואים של ארצות הברית, ושוחרר לאחר שנה.
לאחר מכן הוא החל לעבוד כעוזר מדריך אימונים באקדמיה לשוטרים, שם הוא פגש את האישה איתה הוא התחתן בקיץ של שנת 1960. הזוג התגרש, ושנת 1963 התחתן הנסן עם אשתו השנייה, איתה הוא עבר ב-1967 לאלסקה.
הרציחות

המודוס אופרנדי שלו היה לאסוף במכוניתו נשים שעסקו בזנות, לקחת אותן לביתו באיומי אקדח, שם הוא היה אונס אותן, ולאחר מכן לוקח אותן למקום מבודד, שם הוא היה "צד" אותם ולבסוף יורה בהן או דוקר אותן.
הרשויות מאמינות כי הקורבן הראשון שלו הייתה סליה בת' ואן זנטן, שנחטפה ב-22 בדצמבר 1971, וקפאה למוות לאחר שהצליחה לחמוק מהחוטף שלה. גופתה התגלתה שלושה ימים לאחרן מכן. יחד עם זאת, מעולם לא נמצאו ראיות חותכות הקושרות את הנסן למותה של ואן זנטן, והנסן הכחיש מעורבות במותה. ואן זנטן הייתה בת 18 במותה.
ביולי 1975, נעלמה מרי קטלין ת'יל בת ה-22, והנסן הודה בעתיד ברציחתה.
במאי 1980, הנסן רצח את ג'ואן מסינה, שגופתה נמצאה רק כחודשיים לאחר מכן.
ב-28 ביוני 1980, נעלמה רוקסן איסלנד בת ה-24. הנסן הודה ברציחתה, אך גופתה מעולם לא נמצאה. ב-6 בספטמבר של אותה שנה, הנסן חטף את ליסה פורטל בת ה-41. גופתה נמצאה רק ב-9 במאי 1984.
במאי 1982, רצח הנסן את סו לונה, שגופתה נמצאה רק באפריל 1984.
בין קורבנותיו הנוספים של הנסן היו מייגן אמריק בת ה-17, שרי מורו בת ה-23, רובין פלקיי בת ה-19, ואחרות. יש הגורסים כי מספר קורבנותיו של הנסן הוא למעשה 37.
הערות שוליים

↑  Robert Hansen’s natal birth chart, kundli, horoscope, astrology forecast, relationships, important life phases and events — myAstropedia, myastro.com (באנגלית)
↑  Who Is The ‘Butcher Baker,’ Alaska’s Most Notorious Serial Killer, Who Turned The State Into A Hunting Ground?, Oxygen Official Site, ‏2021-11-08 (באנגלית אמריקאית)
↑  Robert Hansen | Murderpedia, the encyclopedia of murderers, murderpedia.org
↑  Robert Hansen moved to Anchorage for medical treatment | Alaska Dispatch, web.archive.org, ‏2014-06-27
↑  Unsolved Murder: Did Alaskan Serial Killer Robert Hansen Kill Beth van Zanten?, https://the-line-up.com, ‏2017-12-07 (באנגלית)
↑  Robert Hansen, horoscope for birth date 15 February 1939, born in Estherville, with Astrodatabank biography - Astro-Databank, www.astro.com
| --- | --- |
בקרת זהויות :  PLWABN: 9810687221205606  LCCN: n94062073  VIAF: 26293983   WorldCat (עם VIAF): 26293983 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוברט הנסן (רוצח סדרתי)".
ריטליקס

| --- | --- |


 נתונים כלליים
 סוג:  חברה ציבורית
 מייסדים:  בארי שקד, בריאן קופר
 תקופת הפעילות:  1982–הווה (כ־42 שנים)
 תאריך מיזוג:  נובמבר 2012
 חברת אם:  NCR
 מיקום המטה:  רעננה 
 משרד ראשי:  רעננה, ישראל
 ענפי תעשייה:  תוכנה
 מוצרים עיקריים:  מערכות תוכנה לרשתות קמעונאיות
 הכנסות:  236 מיליון דולר אמריקאי (2011)
 רווח:  13.7 מיליון דולר אמריקאי (2011)
 עובדים:  1,500 (2013)
  
 www.retalix.co.il
 
ריטליקס בע"מ (באנגלית: Retalix) הייתה חברת תוכנה ישראלית שעסקה בפיתוח מערכות תוכנה לרשתות קמעונאיות, בעיקר למרכולים וחנויות נוחות, החל מתוכנה לקופות מבוססות PC ועד לניהול שרשרת האספקה לחנויות. מטה החברה היה ברעננה. בפברואר 2013, נרכשה על ידי תאגיד NCR ונהייתה לחברת בת בשם אן. סי. אר ישראל בע"מ.
היסטוריה

החברה הוקמה בשנת 1982 בשם "Point of Sale" על ידי בארי שקד ובריאן קופר. שקד, אז סטודנט באוניברסיטת בר-אילן, זיהה בתקופת ההיפראינפלציה ששררה אז בישראל, את הצורך במערכות מחשב לעדכון אמין ומהיר של המחירים המשתנים בקופות הרושמות ברשתות הקמעונאיות. לאחר הצלחה בשוק הישראלי החלה החברה לשווק את מוצריה בצפון אמריקה דרך חברה אמריקאית בשם דטה צ'קרס.
בשנת 1994 פרצה החברה לשוק הבינלאומי כשזכתה בחוזה לאספקת תוכנה לקופות של רשת המרכולים הבריטית טסקו. באותה שנה ביצעה החברה הנפקה ראשונה בבורסה בתל אביב וגייסה סכום של 3 מיליון דולר. בשנת 1998 ביצעה החברה הנפקה מוצלחת בבורסת NASDAQ. אחרי ההנפקה רכשה מספר חברות בישראל וארצות הברית, והרחיבה את סל המוצרים שלה.
בשנת 2000 החברה שינתה את שמה לריטליקס במסגרת התרחבות פעילותה מתוכנה לקופות (Point of Sale) למבחר רחב של תוכנות לניהול קמעונאי. בין לקוחות החברה נמנו כ-500 רשתות קמעונאות ברחבי העולם, בהן קרפור בצרפת ובאיטליה, טסקו, סיינסבורי'ס ומוריסונס בבריטניה, וולגרינס ופאבליקס בארצות הברית, וולוורת'ס וקולס באוסטרליה ו-BP במדינות שונות בעולם. בין לקוחות החברה בישראל נמנו הרשתות שופרסל, ריבוע כחול, המשביר לצרכן, סטימצקי, פז ודלק.
בשנת 2009 ביצעה קרן פימי יחד עם קבוצה של חמישה חברים יוצאי אמדוקס השקעה אסטרטגית בריטליקס, רכשה כ-20% ממניות החברה והעבירה לידיה את השליטה. הקבוצה מינתה את אחד מחבריה, אלי גלמן, ליו"ר הדירקטוריון, וכן מינתה למנכ"ל החדש את שוקי שפר, גם הוא בכיר לשעבר באמדוקס. ב-2010, כאשר מונה גלמן למנכ"ל אמדוקס, מינה הדירקטוריון את אבי נאור, לשעבר נשיא ומנכ"ל אמדוקס, ליו"ר החדש.
בנובמבר 2012 הכריז תאגיד NCR על רכישת חברת ריטליקס מידי קרן פימי ושותפיה תמורת 750 מיליון דולר. הרכישה הושלמה בחודש פברואר 2013, והחברה נמחקה מהמסחר בבורסה. שמה של החברה שונה ל"אן. סי. אר ישראל בע"מ". המנכ"ל שוקי שפר עזב את החברה בספטמבר 2013.
לאחר הרכישה, פיטרה בהדרגה חברת NCR מאות עובדים בישראל, והעסיקה במקומם עובדים בהודו. בספטמבר 2015 התאגדו העובדים הנותרים בישראל בהסתדרות הכללית. באפריל 2017, פתחו העובדים בשביתה.
הערות שוליים

1 2  האתר הרשמי של ריטליקס אינו מתעדכן בקביעות מאז מיזוג החברה לתוך NCR.
1 2  נכון לשנת 2021, האתר בכתובת www.ncr.co.il מפנה לאתר של המפיצה הבלעדית של NCR בארץ, י.א. מיטווך ובניו, ולא לאתר של הרשמי של אן. סי. אר ישראל או NCR העולמית.
↑  ריטליקס, באתר גלובס
↑  אמיר אייזנברג, ‏פוינט אוף סייל: עכשיו הם כבר חושבים על וולסטריט, באתר גלובס, 22 בינואר 1998
↑  בארי שקד ל-Bizportal: "ב-2004 עשינו 2 טעויות והמניה הגיבה", באתר Bizportal, ‏2008-07-09
↑  שרון קדמי, ‏פוינט אוף סייל מרחיבה את ההסכם עם טסקו הבריטית, באתר גלובס, 11 בספטמבר 2000
↑  אמיר אייזנברג, ‏פוינט אוף סייל הגישה טיוטת תשקיף לגיוס כ-25 מיליון דולר בוול-סטריט, באתר גלובס, 11 במאי 1998
↑  פוינט אוף סייל רוכשת כוכב, באתר גלובס, 2 באוקטובר 2000
צביקה פז והדר פריד, ‏פוינט אוף סייל משלימה את רכישת 'אליינס.קום'., באתר גלובס, 16 באוגוסט 2000
↑  צביקה פז, ‏פוינט אוף סייל רוכשת חברה אמריקאית ב-8.5 מיליון דולר, באתר גלובס, 14 בספטמבר 2000
↑  אודי בן ש"ך, פוינט אוף סייל משנה את שמה לריטליקס, באתר TheMarker‏, 6 בנובמבר 2000
↑  הארץ, בארי שקד נשאר בריטליקס: הצטרף לגרעין השליטה עם קרן פימי, באתר TheMarker‏, 5 במרץ 2008
↑  ניר צליק, אסיפת בעלי המניות של ריטליקס אישרה את כניסתם של מייסדי אמדוקס לחברה, באתר TheMarker‏, 19 באוקטובר 2009
↑  אבי נאור ישמש כיו"ר ריטליקס, באתר גלובס, 6 בספטמבר 2010
↑  יוסי הטוני, ‏אקזיט ענק: NCR רוכשת את מתחרתה הישראלית ריטליקס תמורת כ-750 מיליון דולרים במזומן, באתר "אנשים ומחשבים", 29 בנובמבר 2012
↑  מנכ"ל ריטליקס, שוקי שפר, פורש מתפקידו, באתר גלובס, 30 בספטמבר 2013
↑   ענבל אורפז, ריטליקס תפטר כ-150 עובדים בשל צמצום פרויקט עם חברה אמריקאית, באתר TheMarker‏, 22 ביולי 2014
↑  נורית יוחנן, שביתה בחברת היי-טק: "מפטרים בגלל מעבר להודו", באתר ynet, 15 בספטמבר 2016
↑  יוסי ניסן, ‏עוד ועד בהיי-טק: עובדי NCR ריטליקס התאגדו בהסתדרות הכללית, באתר גלובס, 7 בספטמבר 2015
↑  ynet, החל ממחר: עובדי NCR ישביתו פעילותם, באתר ynet, 5 באפריל 2017
לוגו חברת Retalix
ריטמייסטר

ריטמייסטר ברגימנט הקרבינרים גרף הצפלד, 1748
ריטמייסטר מרגימנט ההוסארים-משמר החיים הפרוסי במדי מלחמה, 1915
ריטמייסטר (בגרמנית ובשפות גרמאניות צפוניות "אמן רכיבה" או "אמן פרשים") הייתה דרגה צבאית של קצין פרשים ממונה בצבאות גרמניה, אוסטריה-הונגריה, סקנדינביה ומדינות אחרות.
סקירה כללית

ריטמייסטר היה אחראי בדרך כלל על פלגה (יחידה בגודל פלוגה הנקראת "troop" בארצות הברית, בניגוד לפלגת הפרשים האמריקאית הגדולה יותר שהיא בגודל גדוד), והיא מקבילה לדרגת האופטמן עם דרגת נאט"ו של OF-2.   השמות השונים של דרגה זו בשפות שונות (כולם שפות גרמאניות, בתוספת אסטונית) היו:
שוודית: ryttmästare
דנית: ritmester
נורווגית: rittmester (נורווגית ספרותית; האיות ritmester היה בשימוש עד 1907) או rittmeister (נורווגית חדשה)
גרמנית: Rittmeister
אסטונית: rittmeister
המקבילה ההולנדית, Ritmeester, היא עדיין הייעוד הרשמי לקצינים ביחידות הפרשים של הצבא המלכותי ההולנדי.
הדרגה הנורווגית, rittmester / rittmeister, עדיין משמשת כיעוד הרשמי לקצינים ביחידות חיל רגלים ממוכן ושריון של הצבא הנורווגי. בשוודיה הדרגה הייתה ידועה כ-ryttmästare, ובדנמרק (עד 1951) כ-ritmester. האיות ritmester היה בשימוש בנורווגית עד 1907.
צבאות פולין, פינלנד, ליטא ורוסיה אימצו את המונח הגרמני לקצין בדרגה דומה, אך מקומית. אלה היו:
פולנית: rotmistrz
פינית: ratsumestari
ליטאית: rotmistras
רוסית: ротмистр (rotmistr)
בצבא הפולני (מהמאה ה-15 עד אמצע המאה ה-20) פיקד רוטמיסטז' על מערך שנקרא רוטה. אולם רוטמיסטז' ביחידות הוסארים היה מפקד של בין 100 ל-180 הוסארים, כשסגנו היה בדרגת לוטננט הוסארים. המונח הליטאי היה rotmistras. בתקופות קדומות יותר שימש הרוטמיסטז' כמפקד של פלוגת חי"ר או פרשים, אם כי לפעמים הוטלו עליו באופן זמני משימות בדרגת שדה כגון פיקוד על רגימנט שלם או אפילו מערך גדול יותר. בחיל הפרשים הדרגה נמשכה עד 1945 כתואר ברמת הפלוגה והייתה שוות ערך לקפטן של ימינו.
הדרגה אומצה גם על ידי הרגימנטים הרוסיים החדשים כרוטמיסטר (ротмистр) ומאוחר יותר נקבעה בטבלת הדרגות בתור דרגת הפרשים; עד 1798, ובין 1883 ל-1918, היה קיים גם שטאבס-רוטמיסטר (штабс-ротмистр) בדרגים נמוכים יותר, שייצג את דרגות הקפטן הבכיר והקפטן הזוטר בחיל המשמר הקיסרי הרוסי, פרשי הצבא, הז'נדרמריה ומשמר הגבול.
בכוחות הצבא הבריטי וחבר העמים, מאסטר רוכב הוא מינוי, לא דרגה. ברגימנט פרשי הבית ממונה קצין חובה מתאים עם דרגת מדריך רכיבה. משך מינוי זה נקבע על ידי לוטננט קולונל הרגימנט, ולאחר שמונה, מפקד הרכיבה אחראי למפקד רגימנט פרשי הבית על הכשרת המתגייסים.
הערות שוליים

↑  
Thomas, Nigel; G. A. Embleton (2003). The German Army of World War I (1): 1914-15. תורגם ע"י G. A. Embleton. Osprey Publishing. ISBN 9781841765655. נבדק ב-2008-10-16.
↑  
Jewison, Glenn; Jörg C. Steiner (2008-12-12). "Badges of Rank of the Austro-Hungarian Army 1914-1918". Austro-Hungarian Land Forces 1848-1918. נבדק ב-2008-10-16. Infantry: Hauptmann... Cavalry: Rittmeister
↑  
"Wie is wie- De rangonderscheidingstekens van de krijgsmacht (Who is who - rank insignia of military establishment)" (PDF). Directie Voorlichting en Communicatie (בהולנדית). Ministerie van Defensie. באוקטובר 2006. p. 2. אורכב מ-המקור (PDF) ב-2007-10-30. נבדק ב-2008-10-16. {{cite web}}:  (עזרה)
Rotmistrz ויטולד פילצקי, גיבור לאומי פולני
קסנתומה

| --- | --- |

 תחום:  גסטרואנטרולוגיה 
 גורם:  תאי קצף, היפרליפידמיה 
 קישורים ומאגרי מידע
 eMedicine:  1103971 
 סיווגים
 ICD-10:  E78.2, K13.4 
 
קסנתומה (באנגלית: xanthoma או ברבים xanthomatas) (מהמילה: xanthomatosis) היא שקיעה של חומר עשיר בכולסטרול צהבהב שיכול להופיע בכל מקום בגוף במצבי מחלה שונים. הם ביטויים עוריים של ליפידוזיס (אנ') בהם ליפידים (שומנים) מצטברים בתאי קצף גדולים בתוך העור. הם קשורים להיפרליפידמיה, הן סוגים ראשוני ומשני.
קסנתומות גידים קשורות להיפרליפידמיה מסוג II, חסימה כרונית של דרכי המרה, שחמת ראשונית של המרה, סיטוסטרולמיה (Sitosterolemia) והמחלה המטבולית הנדירה צרברוטנדינוס קסנטומטוזיס. Palmar xanthomata ו- Tuberoeruptive xanthomata (מעל הברכיים והמרפקים) מופיעים בהיפרליפידמיה מסוג III.
אטימולוגיה

המונח xanthoma נובע מיוונית ξανθός (xanthós) 'צהוב', ו-ωμα -oma, סיומת היוצרות שמות עצם המציינים מסה או גידול.
סוגים > Xanthelasma

קסנתלסמה היא אוסף צהבהב מסומן בחדות של כולסטרול מתחת לעור, בדרך כלל על או סביב העפעפיים. באופן קפדני, קסנתלסמה היא מצב מובהק, המכונה קסנתומה רק כאשר היא הופכת לגדולה יותר ונודולרית, בהנחת פרופורציות גידוליות. ובכל זאת, זה מסווג לעיתים קרובות פשוט כתת-סוג של קסנטתומה.
סוגים > Xanthoma tuberosum (קסנתומה שחפתית)

Xanthoma tuberosum (הידוע גם בשם tuberous xanthoma) מאופיינת בקסנתומות הממוקמות מעל שחפת של המפרקים.
סוגים > Xanthoma tendinosum (קסנתומת גיד)

Xanthoma tendinosum (גם גיד xanthoma או tendinous xanthoma) מאופיינת קלינית בפפולות וגושים המצויים בגידים של הידיים, הרגליים והעקב.  קשור גם להיפרכולסטרולמיה משפחתית (FH).
סוגים > Eruptive xanthoma (קסנתומה מתפרצת)

קסנטומה מתפרצת ( ILDS E78.220) מאופיינת קלינית בפפולות קטנות, צהבהבות-כתומות עד חומות- אדמדמות המוקפות בהילה אריתמטית המופיעה לפתע בכל הגוף, במיוחד על הידיים, הישבן והמשטחים הנמתחים של הגפיים. זה נוטה להיות קשור לעלייה בטריגליצרידים.
סוגים > Xanthoma planum (קסנתומה שטוחה)

Xanthoma planum ( ILDS D76.370), הידוע גם כ-plane xanthoma, מאופיינת מבחינה קלינית על ידי פסים או לוחות מלבניים (מקולים) ופלאקים בדרמיס שמתפשטים בצורה מפוזרת על אזורים נרחבים בגוף.
סוגים > Palmar xanthoma (קסנתומת כף יד)

Palmar xanthoma מאופיינת קלינית על ידי פלאקים צהבהבים המעורבים בכפות הידיים ומשטחי הכיפוף של האצבעות. קסנתומות מישוריות מאופיינות במקולים צהבהבים עד כתומים, שטוחים או פלאקים מוגבהים מעט, לרוב עם אזור לבן מרכזי שעשוי להיות מקומי או מוכלל. לעיתים קרובות הם מתעוררים בקפלי העור, במיוחד בקמטים בכף היד. הם מופיעים בהיפר-ליפופרוטינמיה מסוג III ומסוג IIA ובשילוב עם שחמת המרה. נוכחות של קסנתומת כף יד, כמו נוכחות של קסנתומה גידית, מעידה על היפרכולסטרולמיה.
סוגים > Tuberoeruptive xanthoma (קסנתומת פקעות)

Tuberoeruptive xanthoma ( ILDS E78.210) מאופיינת מבחינה קלינית על ידי פפולות אדומות וגושים שנראים דלקתיים ונוטים להתלכד. קסנתומות פקעות נחשבות דומות, ובתוך אותו ספקטרום מחלות כמו קסנתומה מתפרצת.
סוגים > סוגים אחרים

סוגים אחרים של קסנתומה שזוהו במילון הרפואי כוללים:
Xanthoma diabeticorum : סוג של xanthoma מתפרצת, לעיתים קרובות עם סוכרת חמורה.
Xanthoma disseminatum : קסנתומה נדירה המורכבת מהיסטוציטים שאינם X על משטחים מכופפים (מקופלים), הקשורים לתפלת השתן.
Xanthoma Verrucous, או היסטיוציטוזיס Y: פפילומה של רירית הפה והעור לפיה רקמת החיבור מתחת לאפיתל מכילה היסטיוציטים .
ראו גם

קסנתלזמה
רשימה של וריאנטים של קסנתומה הקשורים לתתי סוגים של היפרליפופרוטאין (באנגלית)
הערות שוליים

↑  James WD, Berger TG, Elston DM, Odom RB (2006). Andrews' Diseases of the Skin: clinical Dermatology. Saunders Elsevier. ISBN 978-0-7216-2921-6.
↑  Shields C, Shields J (2008). Eyelid, conjunctival, and orbital tumors: atlas and textbook. Hagerstwon, MD: Lippincott Williams & Wilkins. ISBN 978-0-7817-7578-6.
↑  thefreedictionary.com > xanthelasma Citing: The American Heritage Medical Dictionary Copyright 2007, 2004 and Mosby's Medical Dictionary, 8th edition. 2009
↑  Rapini RP, Bolognia JL, Jorizzo JL (2007). Dermatology: 2-Volume Set. St. Louis: Mosby. pp. 1415–16. ISBN 978-1-4160-2999-1.
↑  van den Bosch HC, Vos LD (במאי 1998). "Images in clinical medicine. Achilles'-tendon xanthoma in familial hypercholesterolemia". The New England Journal of Medicine. 338 (22): 1591. doi:10.1056/NEJM199805283382205. PMID 9603797. {{cite journal}}:  (עזרה)
↑  Digby M, Belli R, McGraw T, Lee A (בינואר 2011). "Eruptive xanthomas as a cutaneous manifestation of hypertriglyceridemia: a case report". The Journal of Clinical and Aesthetic Dermatology. 4 (1): 44–46. PMC 3030216. PMID 21278899. {{cite journal}}:  (עזרה)
↑  "Xanthoma". Medical Dictionary - Dictionary of Medicine and Human Biology. נבדק ב-2015-02-05.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תמונה היסטולוגית של קסנטומה המציגה תאי קצף עמוסי שומנים עם שטחים גדולים של שסעי כולסטרול, הגדלה של 10×, צביעת המטוקסילין-אאוזין
רכוש הוא גזל

רכוש הוא גזל! (בצרפתית: La propriété, c'est le vol!) היא סיסמה אנרכיסטית אשר ניסח פייר-ז'וזף פרודון בספרו משנת 1840 "מה הוא רכוש? או חקירה אודות הצדק והממשלה".
באם אתבקש לענות: "מהי עבדות" ואצטרך לענות במילה אחת, "זה רצח" כוונתי תובן לחלוטין. לא יהיה צורך בטיעון נוסף על מנת להראות כי כח המשמש לנטילת רוח האדם ואופיו הוא כח של חיים ומוות וזה מה שגורם לאדם להפוך לעבד וזה רצח. מדוע אם כך, לשאלה מה הוא רכוש לא אענה בצורה מקבילה, זהו שוד! מבלי הוודאות של להיות לא מובן, למעשה השני הוא טרנספורמציה של הראשון.
בשימושו במילה רכוש, מתכוון פרודון לבעלות על קרקע בלבד ולא לכל סוג אחר של רכוש אשר נרכש בזכות עבודה ומאמץ.
סיסמה זו מתארת את גישתו של פרודן הן לגבי אנרכיזם חברתי והן לגבי אנרכיזם אינדיבידואלי. גרסה מסוימת שלה מופיעה באותיות ענק על בניין בתל אביב הסמוך לנתיבי איילון.
ערך זה הוא קצרמרבנושא פילוסופיה. אתם מוזמנים לתרום לוויקיפדיה ו.
שאנדור וינצה

| --- | --- |
אין תמונה חופשית
 לידה:  3 ביולי 1886 שאטוראליאויהיי, הונגריה 
 פטירה:  1946 (בגיל 59 בערך) ארצות הברית 
 מדינה:  הונגריה, ארצות הברית 
 תפקיד:  קומיסר העם (1919) 
 
שאנדור וינצה (במקור ויינברגר, בהונגרית: Vincze Sándor; שאטוראליאויהיי, 3 ביולי 1886 – ארצות הברית, 1946) היה עיתונאי ופוליטיקאי יהודי-הונגרי.
ביוגרפיה

שאנדור וינצה נולד במשפחה יהודית כבנם של יוז'ף ויינברגר ושל גבריאלה בישבאום. בקלוז'-נאפוקה הוא היה ממנהיגי הסוציאל-דמוקרטים המקומיים ובשנת 1918 מונה לסגן הנציב הממשלתי בטרנסילבניה. ברפובליקה הסובייטית ההונגרית פעל תחת מור פריאוס ולאסלו דיאנש והיה קומיסר העם של בודפשט (ראש קומיסריון העם העירוני) ופיקח על התחבורה, בריאות הציבור והבנייה. לאחר נפילת הרפובליקה הוא נעצר ב-13 באוגוסט 1919 בגין תפקידו תחת הרפובליקה, אך שוחרר כבר ב-25 באוגוסט. הוא היגר לווינה, משם כתב מכתב ביחד עם ברנאט קונדור נגד ג'רג' לוקאץ' הוא היגר לארצות הברית באותה השנה עסק בעיתונאות ומת שם ב-1946.
ראו גם

ציאבה נאג': לקסיקון ספרות המהגרים ההונגרית. מוזיאון ספרותי ומרכז לספרות עכשווית, 2000.
לקריאה נוספת

אלברט וארי : קורבנות השלטון האדום בהונגריה, בודפשט מסת"ב 978 963 848 400 0
"שאנדור וינצה". המוזיאון הספרותי פטפי.
אילן יוחסין של שאנדור וינצה
"ספר הפרוטוקולים של מועצת השרים המהפכנית 1919 (Magyar Országos Levéltár kiadványai, II. Forráskiadványok 13a". Arcanum. 1986. p. 120.
הערות שוליים

↑  "Vincze Sándor". Petőfi Irodalmi Múzeum. נבדק ב-2015-06-30.
רומוסוזומאב

|  שמות מסחריים בישראל |
| --- | --- |
 אווניטי - evenity
 נתונים כימיים
 כתיב כימי:  C6452H9926N1714O2040S54 
 מזהים
 קוד ATC:  M05BX06 
 מספר CAS:  909395-70-6
 
רומוסוזומאב (בלועזית: romosozumab) הוא החומר הפעיל בתרופה איבניטי (evenity).
שימושים רפואיים

רומוסוזומאב משמשת לטיפול בדלדול עצם (אוסטיאופורוזיס) בנשים לאחר גיל המעבר, הנמצאות בסיכון גבוה לשברים, ומוגדרות כבעלות היסטוריה של שברים אוסטיאופורוטיים או בעלות גורמי סיכון מרובים לשברים, או לחולות עם דלדול עצם אשר אינן סבילות לטיפולים אחרים או שנכשלו עם טיפולים אחרים עבור דלדול עצם.
המחלה

דלדול עצם היא מחלה המחלישה את העצמות ומגדילה את הסיכון לשברים פתאומיים ובלתי צפויים. המחלה מתקדמת לעיתים, ללא תסמינים או כאב.
באופן כללי, דלדול עצם אינו מתגלה עד שהעצמות החלשות גורמות לשברים כואבים, לעיתים בגב (וגורמים לכאבי גב כרוניים) או בירכיים. קיים קשר ישיר בין חוסר באסטרוגן לאחר הפסקת המחזור החודשי\גיל המעבר אצל נשים, והתפתחות של דלדול עצם.
לאחר הפסקת המחזור החודשי\גיל המעבר גוברת ספיגת עצם (פירוקה) על בנייה של עצם חדשה.
מנגנון פעולה

רומוסוזומאב הוא נוגדן חד שבטי הומני, כנגד החלבון סקלרוסטין(אנ')‏. עיכוב של חלבון זה מאפשר לאוסטיאובלסטים לקדם ייצור עצם ומעכב ספיגת עצם על ידי אוסטיאוקלסטים. מחקרים הראו שהתרופה רומוסוזומאב מגבירה את היווצרות העצם בשילוב עם הפחתה בספיגת העצם אצל נשים לאחר גיל המעבר עם צפיפות עצם נמוכה.
ניסויים קליניים

רומוסוזומאב אושר לשיווק בעקבות שני ניסויים קליניים, אקראיים וכפולי סמיות, שכללו יותר מ-11,000 נשים עם דלדול עצם בגיל המעבר.
בניסוי הקליני הראשון (FRAME), טיפול של שנה אחת עם רומוסוזומאב הפחית את הסיכון לשבר חדש בעמוד השדרה (שבר חולייתי) ב-73% בהשוואה עם אינבו. תועלת זו נשתמרה על פני השנה השנייה של הניסוי הקליני, כאשר החולים טופלו עם דנוסומאב (טיפול אחר לדלדול עצם), וזאת בהשוואה לשימוש באינבו שלאחריו טיפול עם דנוסומאב.
בניסוי הקליני השני (ARCH), טיפול עם רומוסוזומאב למשך שנה אחת, ואחריו טיפול של שנה אחת עם אלנדרונאט (טיפול אחר לדלדול עצם), הפחית את הסיכון לשבר חולייתי חדש ב-48%, בהשוואה לטיפול בן שנתיים עם אלנדרונאט בלבד. טיפול עם רומוסוזומאב ולאחריו אלנדרונאט, הביא אף להפחתות בסיכון לשברים לא-חולייתיים (19%) ובשיברי ירך (38%), בהשוואה לטיפול עם אלנדרונאט בלבד.
הסיכון לשברים קליניים, עם רומוסוזומאב, פחת בצורה משמעותית, בשני הניסויים, לאחר 12 ו-24 חודשים, ב-27% עד 33%.
במסגרת ניסוי קליני נוסף, במסגרת פתוחה, (STRUCTURE), שכלל 436 נשים עם דלדול עצם, לאחר הפסקת המחזור החודשי, אשר טופלו בעבר עם ביספוספונאטים במתן פומי והועברו להמשך טיפול למשך 12 חודשים עם רומוסוזומאב או עם טריפאראטיד, נמצא כי הנשים בקבוצת טיפול ההמשך עם רומוסוזומאב, הראו עליות גדולות יותר בצפיפות מינרלית של עצם, בהשוואה לקבוצת המשך הטיפול עם טריפאראטיד
תוצאותיהן של אנליזות פוסט הוק של 2 הניסויים הקליניים FRAME ו-ARCH, אשר פורסמו בינואר 2022, הראו כי טיפול עם רומוסוזומאב, שניתן על פני תקופה של 12 חודשים, נמצא קשור עם הפחתות משמעותיות בדרגות של שברים חולייתיים, במיוחד בדרגות מתונות וחמורות של שברים, לעומת אינבו ואלנדרונאט. יתר על כן, נמצא כי ההשפעה של רומוסוזומאב, הייתה בלתי תלויה בהימצאות ובחומרה של שברים חולייתיים, בתחילת הטיפול.
תופעות לוואי

תופעות הלוואי השכיחות כוללות כאבי ראש, כאבים במפרקים וכאבים במקום ההזרקה.
במחקר מבוקר של רומוסוזומאב מול אלדנרונט (ARCH) נצפתה עלייה באירועי לב ושבץ בקבוצה שקיבלה רומוסוזומאב; אמנם במחקר מול פלצבו (FRAME) לא היה הבדל בין הקבוצות. בעקבות זאת, מנהל המזון והתרופות האמריקאי מזהיר נגד שימוש ברומוסוזומאב במטופלים שלקו בהתקף לב או בשבץ בשנה הקודמת. במחקר עולם אמיתי למטופלים ברומוסוזומאב היו פחות אירועי לב ושבץ בהשוואה למטופלים שקיבלו אנלוגים ל-PTH.
היסטוריה

מינהל המזון והתרופות האמריקאי (FDA) העניק את אישור השיווק של רומוזוסומאב לחברת אמג'ן בשנת 2019. הנוגדן התגלה במקור על ידי חברת קיירוסיינס(אנ') הבריטית אשר נרכשה על ידי חברת סלטק(אנ') בשנת 1999‏. בשנת 2002 נכנסה סלטק לשותפות בפיתוח המוצר, עם חברת אמג'ן. סלטק הבריטית נרכשה על ידי חברת יו.סי.בי(אנ') בשנת 2004.